Federatiounssujet
Als Federatiounssujeten (субъект Федерации / (latn) "subjekt Federazii") ginn déi 85 territorial Verwaltungseenheete vu Russland bezeechent, déi eng gewësse politesch an administrativ Autonomie hunn an déi am Federatiounsrot vertruede sinn.

Dëse Begrëff gouf et net zu der Zäit vun der Sowjetunioun. E gouf eréischt agefouert, wéi bis verschidde Kategorië vun territorialen Eenheete mat ënnerschiddlechem Autonomiegrad entstane sinn.

Kategorien 

Den Artikel 65 vun der Russescher Verfassung definéiert genee sechs Kategorië vu Federatiounssujeten, wouduerch déi politesch Glidderung vu Russland genee bestëmmt gëtt. Zu de Federatiounssujete gehéieren deemno:
 46 Gebidder (Oblast)
 22 Republiken. Si hunn eng eege Verfassung a Legislatioun an domat an der Russescher Federatioun deen héchste Grad u bannenzeger Autonomie. Republike si fir déi gréisser net-russesch Vëlker geschaf ginn. Ausser Tatarstan an Tschetschenien hunn all d'Republiken de Federatiounskontrakt vum 31. Mäerz 1992 mat Russland ënnerschriwwen. D'vëlkerrechtlech Zougehéieregkeet vun der Republik Krim zu der russescher Federatioun ass ëmstridden.
 9 Regiounen (Kraien)
 4 Autonom Kreesser (Awtonomny Okrug)
 3 Stied mat Federalstatus (Moskau, Sankt Péitersbuerg a Sewastopol)
 1 Autonomen Oblast (Awtonomnaja Oblast; nëmmen de Jiddeschen Autonomen Oblast)

Lëscht vun alle Federatiounssujeten 

D'Sujeten hu souwuel en numeresche Code wéi och en 2-3 Buschtawen-ISO 3166-2:RU Code. Déi numeresch Codë gi vun 01 bis 92, obwuel néng dovun (41, 59, 75, 80, 81, 82, 84, 85 an 88) no Fusiounen net méi am Gebrauch sinn.

Um Spaweck 
 De russesche Federalismus 

Politesch Geographie